text: Anhænger væltet i rundkørsel
  07 juni 2010 kl. 06.36
  Morgentrafikken blev alvorligt generet, da en sættevognsanhænger - læsset med grenaffald - væltede i en rundkørsel tæt ved motorvejen i Lund ved Horsens kl. 7.16.
  Politiet ved ikke, hvorfor anhængeren væltede. Måske har lastvognstoget haft for meget fart på ind i rundkørslen. 
  Der opstod hurtigt lange bilkøer omkring uheldsstedet. Men politiet fik i løbet af kort tid etableret en omkørsel.
  